b'\n_START_ARTICLE_\nHalf-Life (serie)\n_START_PARAGRAPH_\nHalf-Life (stilisert som H\xce\xbbLF-LIFE) er en serie f\xc3\xb8rstepersonsskytespill som deler en science fiction-orientert handling. Spillene i serien bruker enten GoldSrc- eller Source-spillmotorene, er line\xc3\xa6re med en narrativ handling, og er enspillerspill._NEWLINE_Valve Corporation er utvikleren av spillene, og har v\xc3\xa6rt utgiver for de viktigste spillene i serien. De mest sentrale spillene i serien dreier seg om Gordon Freeman, en fysiker som i starten av serien blir ansatt av Black Mesa Research Facility. To av spillene i serien, Half-Life og Half-Life 2 er fullverdige spill, mens to andre, Half-Life 2: Episode One og Half-Life 2: Episode Two, er kortere og episodiske. En tredje episode, Half-Life 2: Episode Three, ble opprinnelig planlagt \xc3\xa5 bli sluppet ut rundt julen 2007, men ble ikke sluppet ut, og har siden ingen offisiell planlagt utgivelsesdato._NEWLINE_Et puzzle-serie satt i samme univers som Half-Life-serien, Portal, kom ut i 2007, og fikk oppf\xc3\xb8lgeren Portal 2 i 2011.\n_START_SECTION_\nHandling\n_START_PARAGRAPH_\nHalf-Life-serien begynner i 2000-\xc3\xa5rene, ved Black Mesa Research Facility i New Mexico. Gordon Freeman, en nylig ansatt fysiker, blir involvert i et eksperiment som skal analysere en ukjent pr\xc3\xb8ve forskerne der har f\xc3\xa5tt tak i. Under eksperimentet dytter Freeman pr\xc3\xb8ven inn i str\xc3\xa5len som scanner pr\xc3\xb8ven for \xc3\xa5 scanne den, men dette skaper en resonanskaskade, et oppfunnet fenomen, som \xc3\xa5pner en portal mellom Black Mesa og en annen verden kalt Xen, som f\xc3\xa5r utenomjordiske livsformer til \xc3\xa5 invadere Black Mesa og drepe mange p\xc3\xa5 anlegget. Flere fors\xc3\xb8k blir gjort p\xc3\xa5 \xc3\xa5 lukke portalen mellom verdenene, men ingen f\xc3\xa5r noen suksess, som gj\xc3\xb8r at en gruppe marinesoldater blir sendt til anlegget for \xc3\xa5 forhindre at hendelsene ved Black Mesa blir kjent for offentligheten. Dette inkluderer ogs\xc3\xa5 \xc3\xa5 drepe eventuelle overlevende ansatte ved anlegget. Freeman sloss seg gjennom anlegget og m\xc3\xb8ter mange forskere p\xc3\xa5 veien, og blir etter hvert sendt til Xen for \xc3\xa5 stoppe invasjonen. I Xen klarer Freeman \xc3\xa5 drepe \xc2\xablederen\xc2\xbb av livsformene, og blir konfrontert av G-Man, som tilbyr Freeman \xc2\xabarbeid\xc2\xbb, for s\xc3\xa5 at Freeman blir satt i stase. I Black Mesa, mens Freeman er i stase, begynner en ny invasjon sendt gjennom portalen, men blir stoppet av Adrian Shephard, en korporal, siden han lukker portalen som ble \xc3\xa5pnet i anlegget. G-Man \xc3\xb8delegger deretter anlegget med et atomv\xc3\xa5pen, og setter ogs\xc3\xa5 Shephard i stase. Barney Calhoun, en sikkerhetsoffiser ved anlegget, unnslipper sammen med Dr. Rosenberg og to andre forskere._NEWLINE_Nesten tyve \xc3\xa5r senere, starter Half-Life 2 med at G-Man bringer Freeman ut av stasen, og sender han til en dystopisk jord under kontroll av Combine, en gruppe som best\xc3\xa5r delvis av mennesker og delvis av livsformene som kom gjennom portalen i Black Mesa, som tok over jorden mens Freeman var i stase, i en krig kalt syvtimerskrigen. I City 17, en \xc3\xb8steuropeisk bosetting, m\xc3\xb8ter Freeman flere overlevende fra Black Mesa, blant annet Isaac Kleiner, Barney Calhoun, Eli Vance og datteren Alyx Vance. Freeman hjelper motstandsgruppen mot Combine. Xen-livsformene, Vortigaunter, som ogs\xc3\xa5 har blitt tatt over av Combine, hjelper ogs\xc3\xa5 motsandsgruppen. N\xc3\xa5r det blir kjent at for Coimbine-administrator Wallace Breen at Freeman er i live, blir han et viktig m\xc3\xa5l for Combine-styrkene. Etter hvert blir Freeman \xc3\xa5rsaken til en fullstendig revolusjon blant menneskeheten etter at de \xc3\xb8delegger Nova Prospekt, en stor Combine-base. Eli Vance og datteren sin Alyx blir tatt til fange av Combine, men Freeman hjelper motstandsgruppen for \xc3\xa5 redde dem. Freeman sloss seg gjennom Citadel, forsvaret rundt Nova Prospekt, og finner veien til Breen og kontoet hans. Han blir tatt til fange, men blir frigjort av Dr. Mossman, sammen med Eli og Alyx. Breen pr\xc3\xb8ver \xc3\xa5 flykte, men blir antatt \xc3\xa5 v\xc3\xa6re d\xc3\xb8d etter at Freeman \xc3\xb8delegger reaktoren p\xc3\xa5 toppen av Citadel._NEWLINE_Handlingen fortsetter i Half-Life 2: Episode One, hvor G-Man finner Freeman kort tid f\xc3\xb8r eksplosjonen p\xc3\xa5 toppen av Citadel n\xc3\xa5r Freeman. G-Man blir likevel avbrutt av at Vortigauntene dukker opp, og teleporterer dem ned fra toppen av t\xc3\xa5rnet. Alyx f\xc3\xa5r s\xc3\xa5 kontakt med faren sin og Isaac Kleiner, som har side flyktet fra byen. Kleiner informerer dem at reaktorkjernen er kritisk ustabil og kan eksplodere veldig snart. Eksplosjonen vil jevne hele City 17 med jorden. For \xc3\xa5 forsinke eksplosjonen m\xc3\xa5 de dra inn igjen til reaktorkjernen for \xc3\xa5 pr\xc3\xb8ve \xc3\xa5 stabilisere den, slik at de kan forsikre at flere av byens innbyggere kan evakueres. Mens de er der inne finner de ut av at Combine pr\xc3\xb8ver \xc3\xa5 fremskynde ekspolosjonen, og bruke \xc3\xb8deleggelsen av Citadel som et rop p\xc3\xa5 hjelp og forsterkninger til Combines hjemdimensjon. Etter dette finner de veien gjennom byen til togstasjonen, og tar det siste toget ut av byen. Combine \xc3\xb8delegger reaktoren kort tid etter og jevner b\xc3\xa5de Citadel og byen med jorden. Det f\xc3\xa5r ogs\xc3\xa5 toget Freeman og Alyx var p\xc3\xa5 til \xc3\xa5 spore av._NEWLINE_Half-Life 2: Episode Two begynner med at Freeman v\xc3\xa5kner i det avsporte toget med Alyx. De ser en superportal der Citadel pleide \xc3\xa5 v\xc3\xa6re. De fortsetter reisen gjennom en missilbase i fjellene styrt av motstandsgruppen. P\xc3\xa5 veien blir de overrasket av et bakholdsangrep og Alyx blir hardt skadet. Heldigvis er en gruppe Vortigaunts til stede og helbreder henne. Under denne situasjonen f\xc3\xa5r Freeman h\xc3\xb8re fra G-Man, og f\xc3\xa5r vite at Vortigauntene pr\xc3\xb8ve \xc3\xa5 holde han unna, og at G-Man vil f\xc3\xa5 Alyx til White Forest, og at G-Man ikke kan hjelpe Freeman p\xc3\xa5 grunn av begrensninger som de har blitt enige om tidligere. Freeman og Alyx n\xc3\xa5r basen til motstandsgruppen, og med kodene til \xc3\xa5 \xc3\xb8delegge portalen, i tillegg til informasjon om Borealis, et forskningsskip som ble kontrollert av Black Mesas rivalselskap, Aperture Science, som siden hadde forsvunnet mens de testet portalteknologi. Basen skyter dermed opp en satellitt som lukker superportalen, og forhindrer Combine fra \xc3\xa5 f\xc3\xa5 flere forsterkninger. Like etter dette, mens Alyx og Freeman skal dra til Arktis for \xc3\xa5 finne mer ut ang\xc3\xa5ende Borealis, blir de angrepet igjen av Combine, som klarer \xc3\xa5 drepe Eli Vance, men blir drevet tilbake igjen etter kort tid. Spillet slutter s\xc3\xa5 med Alyx som gr\xc3\xa5ter over sin fars d\xc3\xb8d.'